Za posledné roky som zistila, že mi vôbec nesedí drogériový Schwarzkopf. Gliss Kur ide úplne mimo mňa a z času na čas keď prepadnem nejakému marketingu alebo obalu v podstate len ľutujem. Šampóny mi prídu ako zriedené s vodou a v tej cene sú v ponuke naozaj lepšie výrobky. O to viac ma prekvapuje ako dobre Schwarzkopf robí kadernícke série. Smutné je akurát to, že vďaka internetu si tie kvalitné kadernícke kúpite za rovnakú cenu ako drogériové ,,lacnejšie". Keď sa ľudia o pár rokov prestanú báť nakupovať na internete to bude srandy :) Lebo potom si dvakrát rozmyslíte, či si kúpite za 5€ Loreal alebo za 5,5€ Matrix.
Každopádne pred pár mesiacmi som ,,vybudovala" mojej mamine vlasovú výbavu a do nej som zahrnula aj túto Schwarzkopf Bonacure Oil Miracle masku.
Mamina neznáša masky. Je to podľa nej strata času a vec bez výsledkov. Ja sa jej úprimne až tak nedivím, pretože má krásne zdravé vlasy a každý jej ich aj tak len obdivuje. Vrátane mňa :)
Keď som jej vyberala masku vedela som, že budem musieť zaútočiť na jej oči, vlasy a zmysli. Po asi polhodinovom výbere skončili vo finále tri - táto, Matrix Biolage a Loreal Professional. Všetky podľa popisu na jedno kopyto - takže išlo o to vybrať aby zaujala :) Hnedé balenie sa hodí mamine do kúpeľne takže táto mala vizuálny bod. Keď som si pozerala ako maska vyzerá na internete a videla som tú zlatú farbu s trblietkami maska získavala ďalší bod. Veď ktorá žena neocení zlatú farbu a trblietky?
No a do tretice som brala do úvahy moje skúsenosti s Bonacure a celkovo kaderníckym Schwarzkopfom.
A výsledok? Mamina masku použila až dvakrát :) a ja 3x. Pre účely testovania som si ju zapožičala aby som vám mohla napísať, či stojí za to, alebo nie. Masku som naniesla po šampónovaní a nechala pôsobiť 8minút. Následne som vlásky umyla a zabalila na 10 minút do uteráka. Vlasy išli ľahko rozčesať, krásne voňali a boli pekné, jemné. Čo oceňujem je, aké boli hladké a rozčesateľnosť ostala ešte 2 dni. Maska totiž obsahuje argánový olej, ktorý im dodá výživu a hydratáciu. Lesk/trblietky bohužiaľ vo vlasoch neboli vidieť, takže tešiť sa z nich môžete jedine v tégliku :)
Nakoľko má maska cenu (+- 7€) ako bežné masky v drogérke učite odporúčam radšej. Tá jemnosť určite uchváti aj vás!
A čo vaša mamina? Používa masky? Máte nejakú značku v drogérii, ktorá vám nesedí? Že tá zlatá farba vyzerá super? :)